19.12.2022
SK
Úradný vestník Európskej únie
C 481/5
V (Oznamy)
KONANIA TÝKAJÚCE SA VYKONÁVANIA POLITIKY HOSPODÁRSKEJ SÚŤAŽE
EURÓPSKA KOMISIA Predbežné oznámenie o koncentrácii (Vec M.10987 – BAIN CAPITAL / CAVERION) Vec, ktorá môže byť posúdená v rámci zjednodušeného postupu (Text s významom pre EHP)
(2022/C 481/03)
1.
Komisii bolo 9. decembra 2022 podľa článku 4 nariadenia Rady (ES) č. 139/2004 (1) doručené oznámenie o zamýšľanej koncentrácii.
Toto oznámenie sa týka týchto podnikov: — Bain Capital Investors, LLC („Bain Capital“, USA), — Caverion Corporation („Caverion“, Fínsko).
Podnik Bain Capital získa v zmysle článku 3 ods.
1 písm.
b) nariadenia o fúziách výlučnú kontrolu nad celým podnikom Caverion.
Koncentrácia sa uskutočňuje prostredníctvom verejnej ponuky.
2.
Predmet činnosti dotknutých podnikov:
— Bain Capital je súkromná kapitálová investičná spoločnosť, ktorá prostredníctvom svojej skupiny fondov investuje do množstva odvetví, medzi ktoré patria investičné technológie, zdravotná starostlivosť, maloobchod, spotrebný tovar, komunikácie, finančné služby a priemysel/výroba, — Caverion je verejná akciová spoločnosť registrovaná podľa fínskeho práva.
Caverion pôsobí v oblasti stavebných technológií a inštalácie a údržby priemyselných postupov, najmä v oblasti vykurovania, elektrickej energie, energie, vetrania, chladenia, automatizácie budov a technických disciplín bezpečnosti budov.
Spoločnosť Caverion okrem toho poskytuje služby údržby priemyselných výrobných procesov, ako je vodná energia, výroba buničiny a papiera a chemické procesy.
3.
Na základe predbežného posúdenia sa Komisia domnieva, že oznámená transakcia by mohla patriť do rozsahu pôsobnosti nariadenia o fúziách.
Tým však nie je dotknuté konečné rozhodnutie v tejto veci.
V súlade s oznámením Komisie o zjednodušenom postupe pri riešení niektorých koncentrácií podľa nariadenia Rady (ES) č. 139/2004 (2) treba uviesť, že túto vec je možné posudzovať v súlade s postupom stanoveným v uvedenom oznámení.
(1) Ú. v.
EÚ L 24, 29.1.2004, s. 1 („nariadenie o fúziách“).
(2) Ú. v.
EÚ C 366, 14.12.2013, s.
5.